Alvilde Solberg

Alvilde Christiane Solberg (født 9. desember 1844 i Christiania, død 1. november 1916 i Kristiania) var en norsk skuespiller, sanger og musikkpedagog.

Alvilde Solberg var datter av tollbetjent Halvor Halvorsen Solberg og Christiane Petersen. Hun giftet seg 20. oktober 1870 i Christiania med Gudbrand Bøhn (1839-1906), konsertmester ved Christiania Theater. Hun er også kjent som Alvilde Bøhn.

Alvilde Solberg var fra tidlig i 1860-årene skuespiller ved Christiania Theater. Der var hun ansatt til like etter at hun var blitt gift. Ved teatret besatte hun både ordinære teaterroller og sangroller. Hun var flittig benyttet i mindre roller ved oppsetninger av syngespill og operaer. Det hendte også at hun bekledte yngre herreroller. Hun hadde sin siste opptreden ved Christiania Theater i 1871.

I 1870-årene ga hun undervisning i pianospill.

Roller i utvalg 
en Pige i sangspillet Gadefangerne av Carl Borgaard (Christiania Theater, 1863)
Kammerpige i En Brud ved Erobring av Ernest Legouvé (Christiania Theater, 1863)
Kammerpige i Berthas Klaver av Théodore Barrière og Jules Lorin (Christiania Theater, 1863)
Lo-Mang-Li i trylleoperaen Tryllehesten av Scribe & Auber (Christiania Theater, 1863)
Anette i Et ungt Ægtepars Husholdning av Scribe & Bayard (Christiania Theater, 1863)
Fleur de Lys i sangspillet Esmeralda av Erik Bøgh (Christiania Theater, 1863)
Fanchette i Figaros Bryllup av Wolfgang Amadeus Mozart (Christiania Theater, 1864)
Pamela i Oscars Paraplui (Christiania Theater, 1864)
Claudine i Et farligt Brev av Victorien Sardou (Christiania Theater, 1864)
Signe i Hertug Skule av Andreas Munch (Christiania Theater, 1865)
Pretty i vaudevillen Koncerter for Reisende av Melesville & de Courcy (Christiania Theater, 1865)
Mariette i Gabrielle de Belle Isle av Alexandre Dumas d.e. (Christiania Theater, 1865)
Dortas i Et Vintereventyr etter William Shakespeare (Christiania Theater, 1866)
Jeanne i Den forbudne Frugt av Camille Doucet (Christiania Theater, 1866)
Cecilie i lystspillet Man maa aldrig sværge paa Noget av Alfred de Musset (Christiania Theater, 1866)
Mariotte i Landlig Uskyldighed av Victorien Sardou (Christiania Theater, 1867)
Lady Albermarle i Et Glas Vand eller liden Tue vælter stort Glas av Eugène Scribe (Christiania Theater, 1867)
Fleance i MacBeth av William Shakespeare (Christiania Theater, 1867)
Rose i vaudevillen Resencenten og Dyret av Johan Ludvig Heiberg (Christiania Theater, 1868)
Eugenia i Drøm og Daad av Jens Christian Hostrup (Christiania Theater, 1868)
Leonore i Den Vegelsindede av Ludvig Holberg (Christiania Theater, 1868)
Signe i Hagbarth og Signe av Adam Oehlenschläger (Christiania Theater, 1868)
Henriette i Deklarationen av Christian Richardt (Christiania Theater, 1869)
Elin i Farbror av H. P. Holst (Christiania Theater, 1869)
Hortense i De har en Datter av H. P. Holst (Christiania Theater, 1869)
Lucilia i Jacob von Tyboe eller Den stortalende Soldat av Ludvig Holberg (Christiania Theater, 1870)
Venus i Orfeus i Underverdenen av Jacques Offenbach (Christiania Theater, 1871)

Referanser

Kilder 

Norske skuespillere
Norske sangere
Norske musikkpedagoger
Personer fra Oslo